《满庭芳 道中忆钱塘旧游》
宋代·赵彦端

云暖萍漪，雨香兰径，西湖二月初时。两山十里，锦绣照金羁。

柳外阑干相望，弄东风、倚遍斜晖。朋游好，乱红堆里，一饮百篇诗。

三年，江上梦，青衫风日，白纻尘泥。听几声黄鸟，粤树闽溪。

长是春朝多病，今年更、添得相思。须归去，倦游滋味，犹有个人知。

作者简介：赵彦端（1121~1175）字德庄，号介庵，汴人。工为词，尝赋西湖谒金门词，有“波底夕阳红湿”之句。高宗喜曰：“我家裹人也会作此”！……乾道、淳熙间，（公元一一七四年前后）以直宝文阁知建宁府。终左司郎官。彦端词以婉约纤秾胜，有介庵词四卷，及介庵集十卷，外集三卷，均《宋史艺文志》并行于世。